Forma, patvirtinta Klaipėdos miesto savivaldybės administracijos direktoriaus

2009 m. birželio 30 d. įsakymu Nr. AD1-1133

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “DĖL SAVIVALDYBĖS DRAUSTINIŲ STEIGIMO, JŲ RIBŲ KEITIMO IR GAMTOS PAVELDO OBJEKTŲ SKELBIMO SAVIVALDYBĖS SAUGOMAIS TVARKOS APRAŠO PATVIRTINIMO” PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė yra įvykdyti Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašo, patvirtinto Lietuvos Respublikos aplinkos ministro 2009 m. rugpjūčio 26 d. įsakymu Nr. D1-491 „Dėl Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašo ir Pasiūlymų dėl saugomų teritorijų steigimo, jų ribų keitimo nagrinėjimo komisijos sudarymo patvirtinimo“ (toliau – Aprašas), 15 punkte nurodytus savivaldybių tarybų kompetencijai priskirtus veiksmus.

Sprendimo projekto tikslas – patvirtinti Savivaldybės draustinių steigimo, jų ribų keitimo ir gamtos paveldo objektų skelbimo savivaldybės saugomais tvarkos aprašą.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos aplinkos ministras 2020 m. gruodžio 3 d. priėmė įsakymą Nr. D1-737 „Dėl Lietuvos Respublikos aplinkos ministro 2009 m. rugpjūčio 26 d. įsakymo Nr. D1-491 „Dėl Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašo ir pasiūlymų dėl saugomų teritorijų steigimo, jų ribų keitimo nagrinėjimo komisijos sudarymo patvirtinimo“ pakeitimo“ (toliau – Įsakymas), kuriuo pakeitė Aprašo 1, 3, 7, 9, 11, 15 punktus ir 8.2.2 papunktį bei pripažino netekusiais galios 4 ir 5 punktus. Aprašo pakeitimai susiję su savivaldybės draustinių steigimu, jų ribų keitimu ir gamtos paveldo objektų savivaldybės saugomais skelbimu:

* Įsakymo 8 punktu buvo pakeistas Aprašo 15 punktas ir jame nurodyta, kad „<...> Pasiūlymai dėl savivaldybės draustinio steigimo, jo ribų keitimo, gamtos paveldo objekto paskelbimo savivaldybės saugomu nagrinėjami ir sprendimas priimamas savivaldybės tarybos nustatyta tvarka, vadovaujantis Steigimo kriterijais.“ Apraše buvo įtvirtinta pareiga savivaldybių taryboms patvirtinti tvarką, kuri nustatytų pasiūlymų dėl savivaldybės draustinių steigimo, jų ribų keitimo, gamtos paveldo objektų paskelbimo savivaldybės saugomais nagrinėjimą ir sprendimo priėmimą.
* Įsakymo 4 punktu buvo pakeistas Aprašo 7 punktas ir jame nurodyta, kad „Savivaldybių institucijos, nevyriausybinės organizacijos, fiziniai ir juridiniai asmenys (toliau – pasiūlymų teikėjai) pasiūlymą dėl saugomos teritorijos steigimo, jų ribų keitimo, gamtos paveldo objektų paskelbimo saugomu (toliau – pasiūlymas) teikia Valstybinei saugomų teritorijų tarnybai prie Aplinkos ministerijos (toliau – Tarnyba). Pasiūlymą dėl savivaldybės draustinio steigimo, ribų keitimo, gamtos paveldo objekto paskelbimo savivaldybės saugomu pasiūlymų teikėjai teikia savivaldybės administracijos direktoriui.“ Apraše nustatyta, kad pasiūlymą dėl savivaldybės draustinio steigimo, ribų keitimo, gamtos paveldo objekto paskelbimo savivaldybės saugomu pasiūlymų teikėjai teiks savivaldybės administracijos direktoriui.
* Įsakymo 3 punktu pripažįstama netekusiu galios Aprašo 4 punktas, kuriame nurodyta, kad „teikiant pasiūlymus dėl savivaldybių draustinių steigimo ir savivaldybių gamtos paveldo objektų paskelbimo, vadovaujamasi Savivaldybių draustinių steigimo ir savivaldybių gamtos paveldo objektų skelbimo tvarkos aprašu, patvirtintu Lietuvos Respublikos Vyriausybės 2006 m. sausio 19 d. nutarimu Nr. 56 „Dėl Savivaldybių draustinių steigimo ir savivaldybių gamtos paveldo objektų skelbimo tvarkos aprašo patvirtinimo“. Savivaldybių draustinių steigimo ir savivaldybių gamtos paveldo objektų skelbimo tvarkos aprašui, patvirtintam Lietuvos Respublikos Vyriausybės 2006 m. sausio 19 d. nutarimu Nr. 56, netekus galios tampa neaiški savivaldybių draustinių steigimo bei gamtos objektų skelbimo saugomais proceso tvarka ir terminai, kurie buvo pateikti minėto aprašo 10 ir 12 punktuose. Todėl reikalinga parengti tvarką, apimančią Savivaldybės draustinių steigimo ir gamtos paveldo skelbimo savivaldybės saugomais procedūras.

**3. Kokių rezultatų laukiama.**

Priėmus šį sprendimą, bus patvirtintas Savivaldybės draustinių steigimo, jų ribų keitimo ir gamtos paveldo objektų paskelbimo savivaldybės saugomais tvarkos aprašas (toliau – Tvarkos aprašas), nustatantis reikalavimus Klaipėdos miesto savivaldybės (toliau – Savivaldybė) administracijos ir kitų valstybės, Savivaldybės institucijų, nevyriausybinių organizacijų, fizinių ir juridinių asmenų teikiamiems pasiūlymams dėl Savivaldybės draustinių steigimo, jų ribų keitimo, gamtos paveldo objektų skelbimo savivaldybės saugomais Klaipėdos miesto savivaldybės teritorijoje, pateiktų pasiūlymų nagrinėjimo procedūroms ir draustinių steigimo, jų ribų keitimo bei gamtos paveldo objektų skelbimo savivaldybės saugomais tvarką. Vadovaujantis Tvarkos aprašu ir Saugomų teritorijų (išskyrus kultūrinius rezervatus (rezervatus-muziejus), kultūrinius draustinius, istorinius valstybinius parkus) steigimo kriterijais, patvirtintais Lietuvos Respublikos aplinkos ministro 2020 m. gruodžio 3 d. įsakymu Nr. D1-736, bus priimti sprendimai dėl pasiūlymų steigti Savivaldybės draustinius, keisti jų ribas, skelbti Savivaldybės saugomais gamtos paveldo objektus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Šiam sprendimui įgyvendinti lėšos nereikalingos, todėl sąmatos, skaičiavimai nepateikiami.

**6. Lėšų poreikis sprendimo įgyvendinimui.**

Šiam sprendimui įgyvendinti lėšos nereikalingos.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma. Teigiamos pasekmės – priėmus teikiamą Tarybos sprendimą, bus patvirtintas Savivaldybės draustinių steigimo, jų ribų keitimo, gamtos paveldo objektų paskelbimo savivaldybės saugomais tvarkos aprašas, kuriuo vadovaujantis bus nagrinėjami pasiūlymai dėl Savivaldybės draustinių steigimo, jų ribų keitimo, gamtos paveldo objektų skelbimo Savivaldybės saugomais, nustatyta pasiūlymų nagrinėjimo ir draustinių steigimo, jų ribų keitimo, gamtos paveldo skelbimo Savivaldybės saugomais procedūrų tvarka.

**PRIDEDAMA.** Teisės aktų išrašai, 1 lapas.

Urbanistikos ir architektūros skyriaus vedėja Mantė Černiūtė-Amšiejienė

Aplinkosaugos skyriaus vedėja Rasa Jievaitienė

\_\_\_\_\_\_\_\_\_\_\_\_\_\_